Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 198/12/7712	Svidník, 6.7.2012
EEČ : 2-60-44-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Svidník
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 17.04.2012 o 07.25 hod. na miestnej komunikácii za predajňou potravín CBA na ul. Hrnčiarskej v Stropkove, pri cúvaní s nákladným motorovým vozidlom továrenskej značky XXXXX 35C13V, ev. číslo BL-531AU nezabezpečil cúvanie pomocou spôsobilej a náležite poučenej osoby a nedbal na zvýšenú opatrnosť voči iným účastníkom cestnej premávky, v dôsledku čoho zadnou časťou vozidla narazil do cyklistky XXXXX, ktorá po náraze spadla na vozovku, pričom utrpela zlomeninu hornej časti ramennej kosti vľavo, ktoré zranenie podľa znaleckého posudku znalca z odboru zdravotníctva si vyžiadalo práceneschopnosť 55 až 60 dní,
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením vyšetrovateľa Odboru kriminálnej polície Svidník sp.zn. ORP-110/OVK-SK-2012 zo dňa 18.4.2012 bolo začaté trestné stíhanie a súčasne vznesené obvinenie XXXXX pre prečin ublíženia na zdraví podľa § 157 ods. 1, ods. 2 písm. a/ Tr. zákona. Trestného činu sa mal menovaný dopustiť tak, ako je to uvedené vo výrokovej časti tohto uznesenia. 
	Dňa 25.06.2012 mi vyšetrovateľ predložil vyšetrovací spis s návrhom na podanie obžaloby. 
	Preskúmaním vyšetrovacieho spisu som zistil, že sú splnené podmienky pre aplikáciu inštitútu podmienečného zastavenia trestného stíhania podľa § 216 ods. 1 písm. a/, b/, c/ Tr. por. 
	Z vyšetrovacieho spisu  je zrejmé, že obvinený sa dopustil trestnej činnosti, pre ktorý mu bolo vznesené obvinenie. Ide o prečin ublíženia na zdraví podľa § 157 ods. 1, ods. 2 písm. a/ Tr. zákona, na ktorý zákon ustanovuje trest odňatia slobody, ktorého horná hranica je päť rokov. Obvinený vyhlásil, že spáchal skutok, za ktorý je stíhaný a svoje konanie ľutuje. Dal súhlas na podmienečné zastavenie trestného stíhania. Ďalej uviedol, že z jeho strany išlo o pracovnú cestu resp. plnenie si pracovných úloh ako vodič Šarišské pekárne a cukrárne a.s. Prešov.
	V súvislosti so škodou, ktorá vznikla pri dopravnej nehode poškodenej XXXXX je potrebné uviesť, že v tomto prípade ide o škodu, ktorú obvinený XXXXX spôsobil pri plnení svojich pracovných úloh ako vodič vyššie uvedenej spoločnosti. Ide teda o pracovno-právny vzťah spravujúci sa ustanoveniami Zákonníka práce (zákon č. 311/2001 Z.z. v znení neskorších predpisov). Uplatnená škoda bude teda uhradená zo zákonného zmluvného poistenia vozidla a to konkrétne poisťovni Allianz - Slovenská poisťovňa a.s., ktorá uvedenú poistnú udalosť eviduje pod číslom 1280110352. 
	Obvinený v mieste svojho bydliska je kladne hodnotený. Pracovné povinnosti si plní k spokojnosti svojho zamestnávateľa. Podľa odpisu z registra trestov súdne trestaný doposiaľ nebol. 
	Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak 
a/ vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b/ nahradil škodu, ak bola činom spôsobená, alebo s poškodenou o jej náhrade uzavrel dohodu alebo urobil iné opatrenia na jej náhradu a
c/ vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
	Nakoľko obvinený splnil zákonné podmienky pre postup podľa citovaného ustanovenia, bolo potrebné rozhodnúť tak, ako sa uvádza vo výrokovej časti. 
	V zmysle ustanovenia § 216 ods. 2 Tr. por. bola obvinenému určená skúšobná doba podmienečného zastavenia trestného stíhania v trvaní 12 (dvanásť) mesiacov. 
	Ak obvinený v priebehu skúšobnej doby povedie riadny život, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje (§ 217 ods. 1 Tr. por.).
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hrebeňák
prokurátor